Rey Manaj

Rey Aldo Manaj (s. 24. helmikuuta 1997 Lushnjë) on albanialainen jalkapalloilija, joka edustaa englantilaisseura Watfordia. Pelipaikaltaan molempijalkainen Manaj on hyökkääjä. Hän kuuluu myös Albanian jalkapallomaajoukkueeseen.

Seurajoukkueura 
Manaj aloitti ammattilaisuransa kaudella 2014–2015 Italian Lega Pron US Cremonesessa. Hän pelasi kauden aikana 22 ottelua viimeistellen kaksi maalia. Heinäkuussa 2015 Manaj siirtyi Serie A:n Internazionaleen. Hän debytoi pääsarjatasolla sarjan avauskierroksella elokuussa 2015 Atalantaa vastaan.

Maajoukkueura 
Manaj on edustanut Albaniaa nuorten maajoukkueissa. Albanian jalkapallomaajoukkueessa hän debytoi marraskuussa 2015 ystävyysottelussa Kosovoa vastaan. Manaj onnistui heti maalinteossa.

Lähteet 

Albanialaiset jalkapalloilijat
Vuonna 1997 syntyneet
Elävät henkilöt